### Resumé

Firkløverskolen består af 4 afdelinger; Freddy Lund – og Ikær afdelingerne, en afdeling i [adresse] og en udskolingsafdeling på [adresse] i Give. På afdelingen i Elkjær er der kun et specialtilbud med 36 elever tilbage, efter at almentilbuddet blev flyttet sidste år.

I denne sag skal der træffes beslutning om, hvorvidt specialafdelingen på Elkjær skal flyttes for at skabe et tættere samarbejde og større nærhed mellem almen- og specialtilbuddet.

I sagen præsenteres 2 modeller, hvor specialafdelingen flyttes til Morten Schmidt eller [adresse].

Kommunale ejendomme har vurderet mulighederne i de eksisterende bygninger, og ud fra byggefaglige vurderinger har de beregnet økonomien i hver af de to modeller.

### Sagsfremstilling

Firkløverskolen består af 4 afdelinger; Freddy Lund – og Ikær afdelingerne, en afdeling i [adresse] og en udskolingsafdeling på [adresse] i Give.

På grund af faldende elevtal på Elkjærafdelingen besluttede Byrådet den 6. november 2024, at almenafdelingen i Elkjær skulle lukkes pr. 31. december 2024, og at eleverne flyttes til [adresse]. Tilbage på Elkjær er stadig et specialtilbud for 0.-6. klasse hvor der går 36 elever.

For at skabe nærhed til en almenafdeling, foreslås det at flytte specialtilbuddet til en af Firkløverskolens andre afdelinger, hvilket vil muliggøre et tættere samarbejde mellem almen og specialtilbud.

Carlo Jacobsen fra Kommunale ejendomme deltog den 3. april 2025 på Børne- og Familieudvalgets møde i forbindelse med drøftelse af budget- og kapacitetsudfordringer frem mod budgetforhandlingerne. Her blev en model for flytning af specialtilbuddet fra Elkjær til [adresse] i Give fremlagt. Der er imidlertid også en anden model, hvor tilbuddet flyttes til afdelingen i [adresse]. Kommunale ejendomme har beregnet omkostningerne til ombygningen ud fra de to modeller.

I den nuværende prognose ser det ud til, at der er en række børn der er på vej ud af specialtilbuddet på Freddy Lund. Dog kan det forventes, at der på et senere tidspunkt vil være tilgang igen. Begge modeller bygger derfor på at specialtilbuddet på Firkløverskolen skal kunne rumme ca. 35 - 40 elever

**Model 1: Specialafdelingen flyttes til Ikær**

På [adresse] kan bygningsarealet optimeres og kvadratmeterne udnyttes bedre. Det betyder, at en flytning af tilbuddet fra Elkjærafdelingen til [adresse] kun vil kræve en ombygning af eksisterende lokaler. Kommunale Ejendomme har vurderet, at der kan etableres specialklasser i de nuværende personaleforberedelseslokaler, og at der godt kan findes andre lokaler til personaleforberedelse indenfor de eksisterende rammer. En ombygning er vurderet til at koste ca. 8,5 mio. kr.

Da en del af medarbejderne på [adresse] også har opgaver i specialtilbuddet på Elkjærafdelingen, kører personalet mellem afdelingerne. Det betyder, at der muligvis vil være en mindre driftsbesparelse i forbindelse med transport og tid, hvis specialtilbuddet flyttes til [adresse].

**Model 2: Specialafdelingen flyttes til [adresse]**

På Givskud-afdelingen vil en flytning af specialtilbuddet kræve en tilbygning til de nuværende bygninger. Der er ikke uudnyttede kvadratmeter, som kan benyttes til tilbuddet. Hvis [adresse] skal rumme et specialtilbud i de eksisterende bygninger, vurderes det at betyde, at forholdene for skolens øvrige elever vil være dårligere end på tilsvarende skoler. F.eks. vil der være elever som skal dele klasselokale med andre, der vil være mindre mulighed for opdeling i hold, færre grupperum og der vil være faglokaler som vil skulle nedlægges.

Der vil skulle bygges 6 nye klasseværelser, toiletfaciliteter med brusefaciliteter, personalerum og mødefaciliteter og skærmede SFO-lokaler mv.

En tilbygning til [adresse] vurderes af kommunale ejendomme til at koste ca. 25 mio. kr. Dette er eksklusive P-pladser, legeplads og andre udendørsarealer.

**Pædagogisk perspektiv**

Foruden den økonomiske del er der en række praktiske og børnefaglige perspektiver i forhold til valg af model.

Ved en flytning til enten afdelingen i [adresse] eller til [adresse] vil for begge løsninger betyde, at specialtilbuddet er placeret, hvor der også er et alment skoletilbud. Det vurderes som en pædagogisk fordel, da eleverne får mulighed for at være sammen på tværs af de to tilbud i både undervisning, pauser og SFO alt efter, hvad der er elevernes behov. Dermed kan vi tilbyde eleverne flere fællesskaber og nedbryde skodder mellem det almene og det specielle, der hvor det er det bedste for eleverne.

I og med Ikærafdelingen er større end afdelingen i [adresse], vil en placering her give flere muligheder for at tilbyde eleverne flere forskellige fællesskaber. En placering af tilbuddet på afdelingen i [adresse] vil også give muligheder for samarbejde på tværs af almen – og specialtilbuddet, dog med en anden vægtning i og med der er færre elever i almentilbuddet og dermed en anden balance mellem de to tilbud. En placering på afdelingen i [adresse] kan endvidere åbne op for muligheder for samarbejde med [adresse].

I budgetforliget er der ikke afsat midler til flytning af Elkjær afdelingen. Det betyder, at Børne- og Familieudvalget selv skal finde finansieringen til flytningen indenfor eksisterende økonomiske ramme.

### Klima og resiliensvurdering

Ingen bemærkninger

### Deltager i sagens behandling

Carlo Jacobsen og Sussie Lassen deltager på mødet.

### Historik

#### Børne- og ungedirektøren indstiller, den 4. december 2025, punkt 107:

at der træffes beslutning om valg af flytning af specialafdelingen i Freddy Lund.

####

#### Beslutning fra Børne- og Familieudvalget, den 4. december 2025, punkt 107:

Børne- og Familieudvalget godkendte model 1 i forhold til flytning af specialafdelingen i Freddy Lund.

Forvaltningen fremlagde på mødet finansieringsforslag indenfor forvaltningens ramme.

Johnnie Jeppesen undlod at stemme, idet han tilføjede at forældrene ikke er blevet hørt i beslutningen.

**Beslutningen fra Økonomiudvalget, den 17. december 2025, pkt. 318:**

Anbefales.

### Administrativ tilføjelse

Efter sagen har været behandlet i Børne- og Familieudvalget, er forvaltningen blevet opmærksomme på, at sagen skal videre til behandling i BY via ØU.

### Beslutning

Godkendt.

Simon Schou og Jacqueline Overgaard stemte imod.
Johnnie Jeppesen undlod at stemme.

Fraværende: Elisabeth Jeppesen. I stedet mødte Øjvind Kristoffersen.

Fraværende: Signe Sørensen.